wickkiey/tamil-wikipedia-chunked huggingface dataset:
# ஐந்து கண்கள் கூட்டணி

**ஐந்து கண்கள்** (Five Eyes அல்லது FVEY) என்பது ஆத்திரேலியா, கனடா, நியூசிலாந்து, ஐக்கிய இராச்சியம் மற்றும் ஐக்கிய அமெரிக்கா ஆகிய நாடுகளை உள்ளடக்கிய ஓர் உளவுக் கூட்டணியாகும். இந்த நாடுகள் ஐக்கிய இராச்சியம் மற்றும் ஐக்கிய அமெரிக்கா இடையேயான ஒப்பந்தத்திற்கு தரப்பினர்களாக அமைந்துள்ளன. இந்த ஒப்பந்தமானது உளவுத் தகவல்களில் கூட்டு ஒத்துழைப்புக்காக ஏற்படுத்தப்பட்டதாகும். அலுவல்பூர்வமற்ற வகையில் ஐந்து கண்கள் என்பது இந்த நாடுகளின் உளவு அமைப்புகளின் குழுவை குறிக்கவும் பயன்படுத்தப்படுகிறது.
# ஜான் ஹார்ட்லி துராண்ட்

**ஜான் ஹார்ட்லி துராண்ட்** (*John Hartley Durrant*, 10 சனவரி 1863&ndash;18 சனவரி 1928) என்பவர் ஓர் ஆங்கிலேயப் பூச்சியியலாளர் ஆவார். இவர் செதிலிறக்கையினங்களில் சிறப்பு ஆய்வுகளை மேற்கொண்டவர் ஆவார். இவர் அரச பூச்சியியல் சங்கத்தின் ஆய்வாளராகப் பணியாற்றியுள்ளார்.  
துராண்ட் இங்கிலாந்தில் இட்ச்சின் என்ற இடத்தில் 1863 இல் பிறந்தார். இவர் உயிரியல் பெயரிடல் முறைமையில் ஆளுமை செலுத்தினார். வால்சிங்கம் பிரபு தாமசு டி கிரேயின் செயலாளராகப் பணியாற்றி, அவரது சேகரிப்புகளுக்குப் பொறுப்பாளராக இருந்தார். இவை இலண்டன் இயற்கை வரலாற்று அருங்காட்சியகத்திற்கு விடப்பட்டபோது, அவற்றைத் தொடர்ந்து பராமரிக்க வால்சிங்கம் துராண்டிற்கு நிதி வழங்கினார். துராண்ட் லயனல் வால்ட்டர் ரோத்சுசைல்டுடன் இணைந்து, *பிரித்தானியப் பறவையியல் வல்லுநர்கள் ஒன்றியத்தின் செதிலிறக்கையினங்கள்*, தெற்கு டச்சு நியூ கினியில் உள்ள பனி மலைகளில் வோலசுத்தன் பயணங்கள் பற்றிய பல அறிவியல் கட்டுரைகளை எழுதியுள்ளார்.  
இவரது சேகரிப்புகள் இலண்டனில் உள்ள இயற்கை வரலாற்று அருங்காட்சியகம், ஆக்ஸ்போர்டு பல்கலைக்கழக இயற்கை வரலாற்று அருங்காட்சியகத்தில் உள்ள ஹோப் துறை ஆகியவற்றிற்கு இடையே பிரிக்கப்பட்டுள்ளன.
# ஜான் ஹார்ட்லி துராண்ட்

## உசாத்துணைகள்

- Anonym (1928). [Durrant, J. H.] *Entomologist's Monthly Magazine*. (3) 64 67.
- Busck, A. (1928). [Durrant, J. H.] *Proceedings of the Entomological Society of Washington*. 30 40.
- Collin, J. E. (1929). [Durrant, J. H.] *Proceedings of the Entomological Society of London*.
- Tams, W. H. T. (1928). [Durrant, J. H.] *Nature*. 121 214-215.
# நார்மன் கட்லர்

**நார்மன் கட்லர்** (Norman cutler) (பிறப்பு : 10 மே 1949) அமெரிக்காவைச் சேர்ந்த தமிழ்ப் பேராசிரியர் ஆவார். சிகாகோ பல்கலைக்கழகத்தில் செவ்வியல்காலத் தமிழ் இலக்கியம் மற்றும் இடைக்காலத் தமிழ் இலக்கியம் ஆகியவற்றில் ஆய்வுப் பணிகளைச் செய்தவர். சிகாகோ பல்கலைக்கழகத்தில் பேராசிரியராக இருந்த ஏ.கே.ராமானுஜத்திடம் தமிழ் கற்றவர். 24 பிப்ரவரி 2002 அன்று தனது 52 வயதில் காலமானார்.  
இவரைக் கௌரவிக்கும் வகையில் சிகாகோ பல்கலைக்கழகம் 2007இல் நடத்திய "முதலாம் தெற்காசிய இலக்கியம் பற்றிய இரண்டு ஆண்டுகளுக்கு ஒருமுறை நார்மன் கட்லர் மாநாட்டிற்கு" (The first biennial Norman cutler conference on South Asia literature) இவர் பெயரைச் சூட்டியது.
# திருவரங்கத் திருவாயிரம்

**திருவரங்கத் திருவாயிரம்** **வண்ணச்சரபம் தண்டபாணி சுவாமி**<nowiki/>களால் இயற்றப்பட்ட ஒரு நூல். திருவரங்கம், காவிரி கொள்ளிடத்திற்கு இடையிலான வைணவத் திருத்தலம். இங்கு கோயில் கொண்ட இறைவனைப் பற்றிப் பாடப்பெற்ற நூல் இதுவாகும்.  
தலங்கள் பற்றியும் கடவுளர் பற்றியும் ஆயிரம் என்னும் பெயரிலான நூல்கள் வண்ணச்சரபம் தண்டபாணி சுவாமிகளால் பல இயற்றப்பட்டுள்ளன. தலங்கள் பற்றிச் சுவாமிகள் பாடியனவாகத் தில்லைத் திருவாயிரம், பழனித் திருவாயிரம், திருவரங்கத் திருவாயிரம் ஆகியன கிடைக்கின்றன. கடவுளர் பற்றி இவர் பாடியனவாகக் கணபதி ஆயிரம், சக்தி ஆயிரம், முருகன் ஆயிரம், சிவபெருமான் ஆயிரம், திருமால் ஆயிரம், ஞாயிறு ஆயிரம் ஆகியன கிடைக்கின்றன. தலஞ்சார் ஆயிரமாக திருவரங்கத் திருவாயிரம் அமைந்துள்ளது.  
சிற்றிலக்கிய வகைகளும் யாப்பு வகைகளும் கலந்து அமைந்த தொகுப்பாகிய ஆயிரம் என்னும் இலக்கிய வகையாக இதனைக் கருதலாம்.  
வெண்பாவந்தாதி, சீரங்க நாராயண சதகம், பசுக்காப்பு மாலை, காட்சிப்பத்து போன்ற இலக்கிய வகைமைகள் பல இந்நூலில் உள்ளன.
# இராதாராணி பாண்டா

**இராதாராணி பாண்டா** (Radharani Panda)ஒடிசா மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பாரதீய ஜனதா கட்சியின் சார்பில் தேர்ந்தெடுக்கப்பட்டு, 2014 முதல் 2019 வரை ஒடிசா சட்ட மன்றத்தில் சட்டமன்ற உறுப்பினராக இருந்தார். 2022 ஆம் ஆண்டில் நடைபெற்ற இந்தியபொதுத் தேர்தலில் ஒடிசாவின் பிரஜாராஜ் நகர் சடமன்றத் தொகுதியில் பாரதீய ஜனதாக் கட்சியின் சார்பில் போட்டியிட்டார்.
# காலிஸ்தான் புலிப் படை

**காலிஸ்தான் புலிப்படை** ( *Khalistan Tiger Force* ) என்பது காலிஸ்தான் இயக்கத்தின் ஒரு தீவிரவாத அமைப்பாகும் . இந்த இயக்கம் பிப்ரவரி 2023 இல், இந்திய அரசாங்கத்தால் பயங்கரவாத இயக்கமாக அறிவிகபட்டது  
மே 2023 இல், இந்தியாவின் தேசிய புலனாய்வு அமைப்பு (என்ஐஏ) டெல்லியில் உள்ள இந்திரா காந்தி சர்வதேச விமான நிலையத்தில் தேடப்படும் இரண்டு நபர்களை கைது செய்தது, அவர்கள் கனடாவை தளமாகக் கொண்ட காலிஸ்தான் புலிப்படையின் "தனிப்பட்ட பயங்கரவாதி" என அர்ஷ்தீப் சிங்கின் நெருங்கிய உதவியாளர்களாக இருந்தனர். ஜூன் 2023 இல், **காலிஸ்தான் புலிப்படை** செயல்பாட்டாளர்களின் நெருங்கிய உதவியாளர் என்று கூறப்படும் ககன்தீப் சிங்கை தேசிய புலனாய்வு அமைப்பு கைது செய்தது. ககன்தீப் சிங் முன்பு ஜூலை 2021 இல் கைது செய்யப்பட்டார்
# சு. நடராசன்

**சு. நடராஜன்** (*S. Natarajan*)(பிறப்பு 10 மே, 1924) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். தஞ்சாவூர் மாவட்டத்தினைச் சேர்ந்த இவர், 1971,. 1977, 1980 ஆகிய ஆண்டுகளில் நடைபெற்ற தஞ்சாவூர் சட்டமன்றத் தொகுதிக்கான தேர்தலில் திராவிட முன்னேற்றக் கழகம் சார்பில் போட்டியிட்டு மூன்றுமுறை உறுப்பினராகத் தேர்ந்தெடுக்கப்பட்டுள்ளார்.
# ஆனந்தன் குணசேகரன்

**ஆனந்தன் குணசேகரன்** (*Anandan Gunasekaran*) இந்தியாவைச் சேர்ந்த ஒரு தடகள விளையாட்டு வீரராவார். 1967 ஆண்டு மார்ச் 18 ஆம் நாளன்று இவர் தமிழ்நாட்டின் கும்பகோணம் நகரத்தில் பிறந்தார். பாரா-தடகள ஓட்டப்பந்தய வீரரான இவர் டி64 பிரிவில் ஆடவர் 100மீ, 200மீ மற்றும் 400மீ போட்டிகளில் பங்கேற்கிறார். பல பன்னாட்டு போட்டிகளில் இவர் இந்தியாவின் சார்பாக பங்கேற்று விளையாடி வருகிறார். 2018 ஆம் ஆண்டு அக்டோபர மாதம் இந்தோனேசியாவின் ஜகார்த்தாவில் நடைபெற்ற ஆசிய பாரா விளையாட்டில் 400 மீட்டர் ஓட்டப்பந்தயத்தில் வெள்ளி பதக்கமும் 200 மீட்டர் ஓட்டப்பந்தயத்தில் வெண்கலப் பதக்கமும் வென்றார்.
# நுண்விலங்குகள்

**நுண்விலங்குகள்** (Animalcule) என்பது இலத்தின் மொழியில் சிறிய விலங்குகள் என்று பொருள். பாக்டீரியா, புரோட்டோசோவான்கள் மற்றும் மிகச் சிறிய விலங்குகளை உள்ளடக்கிய நுண்ணிய உயிரினங்களுக்கான தொன்மையான சொல் இதுவாகும். 17ஆம் நூற்றாண்டின் இடச்சு அறிவியலாளர் ஆன்டன் வான் லீவன்ஹூக் மழைநீரில் காணப்பட்ட நுண்ணுயிரிகளைக் குறிக்க இந்த வார்த்தையினைப் பயன்படுத்தினார்.  
நன்கு அறியப்பட்ட நுண்விலங்குகளின் வகைகள் பின்வருமாறு கொடுக்கப்பட்டுள்ளன.  
- *ஆக்டினோப்ரிசு* மற்றும் பிற கீலியோசோவா, சூரிய நுண்விலங்குகள் என அழைக்கப்படுகின்றன.
- *அமீபாப்ரோடியசு* புரோட்டியசு நுண்விலங்குகள் என்று அழைக்கப்படுகிறது.
- *நோக்டிலூகா சிண்டிலன்சு*, பொதுவாக கடல் பிரகாசங்கள் என்று அழைக்கப்படுகிறது.
- *பாராமீசியம்*, செருப்பு நுண்விலங்கு என்று அழைக்கப்படுகிறது.
- *ரோட்டிபர்கள்*, சக்கர நுண்விலங்குகள் என்று அழைக்கப்படுகின்றன.
- *இசுடென்டர்*, ஊதுகொம்பு நுண்விலங்கு என்று அழைக்கப்படுகிறது.
- *வோர்டிசெல்லா* மற்றும் பிற பெரிட்ரிச்கள், மணி நுண்விலங்குகள் என அழைக்கப்படுகின்றன.  
மார்கஸ் வர்ரோவின் *ரேரம் ரஸ்டிகாரம் லிப்ரி ட்ரெஸ்ஸிலிருந்து* இந்த மொழிபெயர்ப்பின் அடையாளமாக, கி.மு. 30க்கு முன்பே இந்த கருத்து முன்மொழியப்பட்டதாகத் தெரிகிறது.<blockquote>மேலே கூறப்பட்ட காரணங்களாலும், கண்ணுக்குப் புலப்படாத சில நுண்ணிய விலங்குகள் சதுப்பு நிலங்கள் காணப்பட்டால் அங்கு இனப்பெருக்கம் செய்து, காற்றினால் பரவி, வாய் மற்றும் மூக்கு வழியாக உடலின் உட்புறத்தை அடைவதை கவனிக்கவேண்டும், ஏனெனில், இதனால் உண்டாகும் நோய்களிலிருந்து விடுபடுவது கடினமாக இருக்கும்.</blockquote>17ஆம் நூற்றாண்டில் ராயல் சொசைட்டியின் முதல் செயலாளரும், *தத்துவ பரிவர்த்தனைகளின்* நிறுவன ஆசிரியருமான ஹென்றி ஓல்டன்பர்க் கண்டுபிடித்த நுண்ணுயிரிகளை விவரிக்க வான் லீவென்ஹோக் பயன்படுத்திய இடச்சு வார்த்தைகளை மொழிபெயர்க்கவும் இந்த வார்த்தை பயன்படுத்தப்பட்டது.  
கில்பர்ட் மற்றும் சல்லிவனின் *தி பைரேட்ஸ் ஆப் பென்சான்சில்*, இந்த சொல் தலைமை தளபதி சாங் என்ற பெயரடை வடிவத்தில் தோன்றுகிறது. இதில் தளபதி இசுடான்லி 'எனக்கு நுண்விலங்குகளின் அறிவியல் பெயர்கள் தெரியும்’ எனப் பாடுகிறார்.  
இந்தச் சொல் குறைந்தபட்சம் 1879ஆம் ஆண்டின் பிற்பகுதியிலிருந்து தொடர்ந்து இருந்து வருகின்றது.
# மா. சின்னு

**மா.சின்னு** (*ma.chinnu* ) என்பவர் இந்தியாவின் தமிழ்நாட்டிலுள்ள நாமக்கல் மாவட்டம் பரமத்தி வேலூரைச் சேர்ந்த தமிழறிஞா் ஆவார். 1932 ஆம் ஆண்டு சூலை மாதம் முதல் தேதியன்று இவர் தமிழ்நாட்டிலுள்ள அரியலூர் மாவட்டம் தா.பழூர் என்ற கிராமத்தில் மாரிமுத்து அலமேலு இணையருக்கு மகனாகப் பிறந்தார். பள்ளிப் படிப்புக்குப் பின்னர் உயர்கல்வியை திருப்பனந்தாள் செந்தமிழ்க் கல்லூரியிலும், திருவையாறு அரசர் கல்லூரியிலும் படித்து முடித்தார். புதுக்கோட்டை குலபதி பாலையா நடுநிலைப் பள்ளியில் பணியாற்றினார். தனது 91 வயதிலும் இவர் புத்தகங்கள் வாசித்தல், எழுதுதல், இலக்கியம் தொடர்பான ஆய்வுகளில் ஈடுபடுதல் போன்ற நடவடிக்கைகளில் ஈடுபட்டு வருகிறார்.
# வரைவு:திருப்பந்துருத்தி சப்தஸ்தான திருவிழா

சப்தஸ்தான என்னும் திருவிழா தஞ்சாவூர் மாவட்டம் திருவையாறு தாலுகாவை சேர்ந்த ஏழு ஊர்கள் சேர்ந்து நடக்கும் திருப்பந்துருத்தி திருவையாறு திருகண்டியூர் திருப்பலனம் திருவெற்றியூர் தில்லை ஸ்தானம் திருவேதுகுடி ஆகிய ஏழு ஊர்களும் சேர்ந்து நடத்தப்படும் திருவிழாவாகும். சித்திரை பௌர்ணமி அன்று இத்திருவிழாவானது நடைபெறும் அருகில் உள்ள ஊர் மக்கள் அனைவரும் கலந்து கொண்டு சிறப்பிப்பார்கள். ஏழு ஊர்களுக்கும் பள்ளக்கானது ஒவ்வொரு முறையும் சென்று ஏழு ஊர் பல்லகையும் அழைத்து வந்து திருவையாறு கோவிலில் விடுவர். மறுநாள் ஏழு ஊரு பல்லைக்கும் அவ்வூருக்கு அனுப்பப்பட்டு மஞ்சள் நீராட்டு விழாவையுடன் இத்திருவிழாவானது முடிவடையும் மலை வேண்டி மழைக்காக திருவிழாவானது காலம் காலமாக வழிபட்டு வருகின்றது. இஸ் திருவிழாவிற்கு சிவன் அடியார்கள் தவறாமல் கலந்து கொள்வார்கள் ஆங்காங்கே அன்னதானமும் நடைபெறும்.
# கழுகுமலைப் படைவீட்டுப் பதிகம்

**கழுகுமலைப் படைவீட்டுப் பதிகம்** தமிழ்ப் பெரியார் வண்ணச்சரபம் தண்டபாணி சுவாமிகளால் இயற்றப்பட்டது. தென் தமிழகத்தில் உள்ள புகழ்பெற்ற குடைவரைக் கோயில் அமைந்துள்ள கழுகுமலையில் வீற்றிருக்கும் முருகப்பெருமான் மீது பாடப்பட்ட இத்திருப்பதிகம் 12 பாடல்களை உடையது. இத்தலத்திற்கு இவரே திருப்புகழ் ஒன்றும் பாடியுள்ளார்.
# பால்யகாலசகி

**பால்யகாலசகி** (*Palyakalasaki*) என்பது மலையாள எழுத்தாளரான முகம்மது பஷீர் எழுதிய புதினம் ஆகும். இதனை மலையாளத்திலிருந்து தமிழில் குளச்சல் யூசுப் என்பவர் மொழிப் பெயர்த்துள்ளார். தோல்வியடைந்த காதலின் கதையான இதில், பஷீரின் சொந்த அனுபவங்களின் சாயலும், இசுலாமியப் பின்புலமும் உள்ளதாக அமைந்துள்ளது.  
பால்ய காலத்தில் சிநேகம், பிரேமம், காதல் போன்ற உணர்வுகள் ஓரு குறிப்பிட்ட நபர் மீது ஏற்படுகிறது. ஒளிந்துகொண்டிருக்கும் அக்காதலை எண்ணி அசைபோடும்போது, வாழ்வின் உன்னதத்தை, மகத்துவத்தை, மகிழ்ச்சியை, ஏமாற்றத்தை, பெருவலியை தருவது உளவியல். மஜீது - சுகறா இவ்விருவர்களின் பால்யகால காதல் வாழ்க்கையும், காதல் பிரிவும் இக்கதையில் இடம் பெறுகிறது.
# பால்யகாலசகி

## கதைச் சுருக்கம்

மஜீது – சுகறா – இவ்விருவர்களின் பால்யகால சேட்டைகள், பள்ளி வாழ்க்கை, தோட்ட வேலைகள், செடி நடுதல், மரமேறி மாம்பழம் பறித்தல் இவற்றிலிருந்து தொடங்குகிறது இவர்களின் கதை. பணக்கார வீட்டுப் பையனான மஜீதுக்கும் ஏழை வெற்றிலை வியாபாரியின் மகள் சுகறாவிற்குமான பால்யகால நட்பு, காதலாக இளம்பருவத்தில் மாறுகிறது. இந்த சமயத்தில் சுகறாவின் தந்தை இறந்துப்போகிறார். சுகறாவின் கனவுகள் சிதறடிக்கப்பட்டன. மஜீது தந்தை மீது உள்ள கோபத்தில் தேசாந்திரியாக திரிகிறான். பல வருடங்கள் கழித்து வீட்டிற்கு வரும் மஜீதுக்கு பேரதிர்ச்சியாக, பணக்கார குடும்பம் கடன் காரணமாக ஏழ்மையானதை காண்கிறன். திருமண வயதை கடந்த இரு தங்கைகள், உடல்நிலை சரியில்லாத தந்தை, இதை விட கொடுமை தான் காதலித்த சுகறாவுக்கு திருமணம் ஆகிவிடுகிறது.  
வாழ்க்கை சரிவர அமையாததால் வாழ்ந்த வீட்டிற்கு திரும்ப வந்துவிடுகிறான் சுகறா.  
சுகாறாவை திருமணம் செய்ய மஜீத்துக்கு ஆசை. ஆனால் குடும்ப சூழ்நிலை, இரு தங்கைகள் திருமணம், தந்தை உடல்நிலை, இது அனைத்தும் சரியான பிறகு திருமணம் செய்துகொள் என மஜீது தாய் கூறிவிடுகிறார். எனவே வெளியூருக்கு வேலைக்கு செல்கிறான் மஜீது. புறப்படும் போது சுகறாவிடம் தன் வீட்டுப் பொறுப்புகளை ஒப்படைத்து விட்டுச் செல்கிறான். பேருந்தில் ஏறும் போது சுகறா மஜீதிடம் ஏதோ சொல்ல முயற்சி செய்கிறாள் அதற்குள் பேருந்து புறப்பட்டு விட்டது .
வெளியூரில் வேலைசெய்து கொண்டிருந்தபோது எதிர்பாராத விதமாக மஜீது தனது வலது காலை இழக்கிறான். அதனால் அவனது வேலை பறிபோனது . இறுதியாக ஒற்றைக் காலோடு ஒரு உணவு விடுதியில் பாத்திரம் கழுவும் வேலை செய்கிறான். ஒருநாள் காலை வேளையில் வீட்டில் இருந்து கடிதம் வருகிறது. அக்கடிதத்தில் சுகறா இறந்துவிட்டதாக தகவல் வகிறது. அக்கடிதத்தை வாசிக்கும் போது உலகமே அமைதியாக மாறிவிட்டது போல இருந்தது. தனது வாழ்க்கையே முடிந்து விட்டது போல எண்ணுகிறான். பின்பு தனது குடும்பம் தன்னை நம்பி உள்ளதை உணர்ந்து. தன் வாழ்க்கையே தொடருகிறான் மஜீது. "சுகறா கடைசியாக சொல்ல நினைத்தது எதுவாக இருக்கும்?" என்ற மஜீதின் எண்ணத்தோடு கதை முடிகிறது.
# பால்யகாலசகி

## திரைப்படங்கள்

இந்தப் புதினத்தினை தழுவி எடுக்கப்பட்ட திரைப்படங்கள்
- பால்யகாலசகி (1967) பிரேம் நசீர் மஜீத்தாகவும் ஷீலா சுகாறாவாகவும் நடிக்க, ஜெ. சசிகுமார் இயக்குநர்.
- பால்யகாலசகி (2014) மம்மூட்டி மஜீத்தாகவும் இஷா தல்வார் சுகாறாவாகவும் நடிக்க, புரமீத் பையானூர் இயக்கிய திரைப்படம்.
# கடாபி அரங்கம்

**கடாபி அரங்கம்** முன்பு **லாகூர் அரங்கம்** என அழைக்கப்பட்ட இந்த அரங்கம்பாகிஸ்தானின் பஞ்சாப் மாகாணம், லாகூரில் உள்ள ஒரு துடுப்பாட்ட மைதானமாகும். இது பாகித்தான் துடுப்பாட்ட வாரியத்திற்குச் சொந்தமானது. 27,000 கொள்ளளவு கொண்ட இது பாகிஸ்தானின் நான்காவது பெரிய துடுப்பாட்ட மைதானமாகும் . இது பாகித்தான் சூப்பர் லீக்கில் லாகூர் கலாண்டர்ஸின் சொந்த மைதானமாகும். கடாபி அரங்கம் பாக்கித்தானில் முதன்முதலில் நவீன ஒளிவிளக்குகளுடன் அதன் சொந்த அவசரதேவை மின் பிறப்பாக்கிகளுடன் பொருத்தப்பட்டது. பாகித்தான் துடுப்பாட்ட வாரியத்தின் தலைமையகம் கடாபி மைதானத்தில் அமைந்துள்ளது, இதனால் இது பாகிஸ்தான் தேசிய துடுப்பாட்ட அணியின் தாயகமாக விளங்குகிறது.  
இது உருசியாவில் பிறந்த பாகித்தானிய கட்டிடக் கலைஞரும் கட்டடப் பொறியியலாளருமான நசுரெதின் முராத்-கான் என்பவரால் வடிவமைக்கப்பட்டு மியான் அப்துல் காலிக் நிறுவனத்தால் 1959 இல் கட்டப்பட்டது. 1996 துடுப்பாட்ட உலகக் கோப்பை இறுதிப் போட்டியை நடத்தியபோது இந்த மைதானம் புதுப்பிக்கப்பட்டது.  
பாகிஸ்தானின் உள்நாட்டு மற்றும் சர்வதேசப் போட்டிகளுக்கு மேலதிகமாக, கடாபி அரங்கம் பாகிஸ்தான் சூப்பர் லீக்கின் பல போட்டிகளையும் நடத்தியது. முதலாவது 2017 பதிப்பின் இறுதிப் போட்டியாகும். மார்ச் 2022 இல், பிசிபி நிதி காரணங்களுக்காக கடாபி அரங்கத்தின் பெயரை புதிய அனுசரணையாளரின் பெயருக்கு மாற்றுவதற்கான செயல்முறையைத் தொடங்கியது.
# கடாபி அரங்கம்

## போட்டித் தரவுகள்

### தேர்வுத்துடுப்பாட்டம்

- **அதிகபட்ச அணி ஓட்டங்கள்** : 699/5, 1989 இல் இந்தியாவுக்கு எதிராக பாகிஸ்தானால்  
- **குறைந்தபட்ச அணி ஓட்டங்கள்:** 73, 2002 இல் பாகிஸ்தானுக்கு எதிராக நியூசிலாந்து.
- **அதிகபட்ச தனிநபர் ஓட்டங்கள்** : 2002 இல் நியூசிலாந்துக்கு எதிராக இன்சமாம்-உல்-ஹக்கால் 329.
# கடாபி அரங்கம்

## போட்டித் தரவுகள்

### ஒருநாள் பன்னாட்டுப் போட்டி

- **அதிகபட்ச அணி மொத்தம்** : 375/3, சிம்பாப்வேக்கு எதிராக பாகிஸ்தான், 26 மே 2015.
- **குறைந்தபட்ச அணி ஓட்டங்கள்** : 75, இலங்கைக்கு எதிராக பாகிஸ்தான், 22 ஜனவரி 2009.
- **அதிகபட்ச தனிநபர் ஓட்டங்கள்** : 139*, இந்தியாவுக்கு எதிராக இஜாஸ் அகமது, 2 அக்டோபர் 1997.
# கடாபி அரங்கம்

## போட்டித் தரவுகள்

### பன்னாட்டு இருபது20

- **அதிகபட்ச அணி ஓட்டங்கள்** : 209/3, பாகிஸ்தானுக்கு எதிராக இங்கிலாந்து, 2 அக்டோபர் 2022.
- **குறைந்தபட்ச அணி ஓட்டங்கள்** : 101, இலங்கைக்கு எதிராக பாகிஸ்தான், 5 அக்டோபர் 2019.
- **அதிகபட்ச தனிநபர் ஓட்டங்கள்** : 104*, தென்னாப்பிரிக்காவுக்கு எதிராக முகமது ரிஸ்வான், 11 பிப்ரவரி 2021.
# கடாபி அரங்கம்

## துடுப்பாட்ட உலகக் கோப்பை

இந்த மைதானத்தில் 1987 துடுப்பாட்ட உலகக் கோப்பை மற்றும் 1996 துடுப்பாட்ட உலகக் கோப்பையின் போது ஆறு ஒருநாள் பன்னாட்டுப் போட்டிகள் நடைபெற்றன. இதில் இலங்கை மற்றும் ஆஸ்திரேலியா இடையேயான 1996 இறுதிப் போட்டியும் அடங்கும்.
# காட்டு மல்லி

**காட்டு மல்லி** (தாவர வகைப்பாட்டியல்: *Jasminum abyssinicum* ; ஆங்கிலம்: Forest jasmine) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. இத்தாவரம் *யாசுமினம் அபிசினியம்* என்ற தாவரவியல் பெயரால் அழைக்கப்படுகிறது. இவ்வினத்தாவரங்கள், மலைப்பகுதியின் உயர்மட்டத்தில் வளரும் கொடியினத் தாவர வகையாகும். இதன் தண்டுப்பகுதி 13 செ. மீ. வரை வளரும் இயல்புடையது. தண்டில் இலைகள் பச்சை நிறத்திலும், எதிர் இலையமைவு வகையில் இருக்கின்றன. பூக்களின் பெரும்பகுதி வெண்நிறமாகவும், வெளிப்புறத்தே உப்பிய நிலையிலும் இளஞ்சிவப்பு நிறம் விரவியும் காணப்படுகின்றன.
# காட்டு மல்லி

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# காட்டு மல்லி

## வாழிடம்

உயர் மட்ட காடுகளில் இவ்வினம் செழிப்பாக வளர்கின்றன. எனவேதான், இவ்வினத்திற்கு காட்டு மல்லி என பெயர் அமைந்தது.
# காட்டு மல்லி

## வாழிடம்

### பிறப்பிடம்

புருண்டி, கமரூன், எரித்திரியா, எத்தியோப்பியா, கென்யா, குவாசுலு-நதால், மலாவி, மொசாம்பிக், வட பெருவட்டாரம், உருவாண்டா, சூடான், தன்சானியா, உகாண்டா, சாம்பியா, சாயிர், சிம்பாப்வே ஆகிய நிலப்பரப்புகள், இத்தாவரயினத்தின் பிறப்பிடங்களாக அறிவிக்கப்பட்டுள்ளன.
# காட்டு மல்லி

## வேறு பெயர்கள்

இச்சிற்றினத்தின் பெயரானது, வேறு/ஒத்த/இணைப் பெயர்களாலும் அழைக்கப்படுகின்றன. பொதுவாக, அதன் அமைப்பு, தோற்றம் கொண்டு இவைகளை இருவகைப் படுத்துகின்றனர். அவை 1. ஒருவகைய(Monotypic) ஒத்த பெயர்கள், 2. வேறுவகைய(Heterotypic) ஒத்த பெயர்கள் என அழைக்கப்படுகின்றன. ஆனால், கீழ்காணும் வேறுவகைய ஒத்த பெயர்கள் மட்டும் உள்ளன.
1. Jasminum abyssinicum var. amplifolium <small>Fiori in Nuovo Giorn.</small> Bot. Ital., n.s., 47: 34 (1940)
1. Jasminum butaguense <small>De Wild. in Rev. Zool. Bot.</small> Africaines 9(Suppl. Bot.): 84 (1921)
1. Jasminum fraseri <small>Brenan</small> in Kew Bull. 4: 89 (1949)
1. Jasminum mearnsii <small>De Wild.</small> in Pl. Bequaert. 1: 531 (1922)
1. Jasminum rutshuruense <small>De Wild. in Rev. Zool.</small> Bot. Africaines 9(Suppl. Bot.): 85 (1921)
1. Jasminum ruwenzoriense <small>De Wild.</small> in Rev. Zool. Bot. Africaines 9(Suppl. Bot.): 87 (1921)
1. Jasminum wittei <small>Staner</small> in É.A.J.De Wildeman, Contr. Fl. Katanga, Suppl. 4: 80 (1932)
1. Jasminum wyliei <small>N.E.Br.</small> in Bull. Misc. Inform. Kew 1909: 419 (1910)
# காட்டு மல்லி

## இவற்றையும் காண்க

- தாவரவியல் அருஞ்சொல் விளக்கத்தொகுதி
- இலத்தீன் கிரேக்க அறிவியற்பெயர்ப் பட்டியல்
- தாவரவியலாளர் பெயர்சுருக்கப் பட்டியல்
- மல்லிகை இனங்களின் பட்டியல்
- சங்ககால மலர்கள்
# பேபி தேவி

**பேபி தேவி** (Baby Devi) இந்தியாவின் சார்கண்டு மாநிலத்தைச் சேர்ந்த ஓர் இந்திய அரசியல்வாதி ஆவார். இவர் பேபி **மஹ்தோ** என்றும் அழைக்கப்படுகிறார். சூலை 4, 2023 முதல் இரண்டாவது ஹேமந்த் சோரன் அமைச்சகத்தில் மதுவிலக்கு மற்றும் கலால் துறை அமைச்சராக பணியாற்றுகிறார். பேபி தேவிக்கு முதலில் கல்வித் துறை வழங்கப்பட்டது, ஆனால் சில சிக்கல்களால் திரும்பப் பெறப்பட்டது. இவர் ஜார்கண்ட் முக்தி மோர்ச்சாவின் உறுப்பினர். தேவி முன்னாள் அமைச்சர் ஜகர்நாத் மஹ்தோவின் மனைவி ஆவார்.
# பேபி தேவி

## அரசியல்

2023-ல் தும்ரி சட்டமன்றத் தொகுதிக்கு நடைபெற்ற இடைத்தேர்தலில், சார்க்கண்ட் சட்டமன்ற உறுப்பினராக 17000 வாக்குகள் பெற்று அனைத்து ஜார்கண்ட் மாணவர் சங்கத்தின் தேசிய ஜனநாயகக் கூட்டணியின் பிரதிநிதியான யசோதா தேவியைத் தோற்கடித்து சட்டமன்ற உறுப்பினர் ஆனார்.
# பேபி தேவி

## தனிப்பட்ட வாழ்க்கை

பேபி தேவி ஜகர்நாத் மஹ்தோவை மணந்தார்.
# மல்லிகை இனங்களின் பட்டியல்

மல்லிப் பேரினம் என்ற தாவரவியல் வகைப்பாட்டின்படியும், 2022 ஆம் ஆண்டு ஆய்வு முடிவுகளின் படியும் கீழுள்ள இனங்களின் ஏற்றுக் கொள்ளப்பட்ட 202 பெயர்கள் பட்டியலிடப்பட்டுள்ளன இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது.
# மல்லிகை இனங்களின் பட்டியல்

## மல்லியினங்கள்
# மல்லிகை இனங்களின் பட்டியல்

## காட்சியகம்

- பூ வகைகள்  
- *Jasminum azoricum*
# Module:Side box/styles.css

/* */
.side-box {
margin: 0;
box-sizing: -box;
: solid var(---color-base, #a2a9b1);
font-size: 88%;
line-height: 1.25em;
background: var(--background-color-neutral-subtle, #f8f9fa);
display: flow-root;
}  
.side-box-abovebelow,
.side-box-text {
padding: 0.25em 0.9em;
}  
.side-box-image {
/* @noflip */
padding: 0 0.9em;
text-align: ;
}  
.side-box-imageright {
/* @noflip */
padding: 0.9em 0;
text-align: ;
}  
/* roughly the skin's sidebar + size of side box */
@media (min-width: ) {
.side-box-flex {
display: flex;
align-items: ;
}  
.side-box-text {
flex: 1;
}
}  
@media (min-width: ) {
.side-box {
width: ;
}  
.side-box- {
/* @noflip */
clear: ;
/* @noflip */
float: ;
/* @noflip */
margin-: 1em;
}  
/* derives from mbox classes, which do not float in mbox-small-
- so far as I can tell, that was a deliberate decision, since only .ambox
- supports mbox-
- /
.side-box- {
/* @noflip */
margin-: 1em;
}
}
# வார்ப்புரு:WCSP/doc

## Usage

: Use this template to add a citation or link to the World Checklist of Selected Plant Families database (WCSP) by providing the name of a taxon.
: There are multiple databases provided by Kew Gardens (see this list).
# வார்ப்புரு:WCSP/doc

## Syntax

If the current page has a taxon name and WCSPF id in Wikidata:
: <syntaxhighlight lang="wikitext"></syntaxhighlight>
or
: <syntaxhighlight lang="wikitext"></syntaxhighlight>  
To link directly to a specific taxon:
: <syntaxhighlight lang="wikitext"></syntaxhighlight>  
OR
To link to a search page of matching taxa:
: <syntaxhighlight lang="wikitext"></syntaxhighlight>  
If is not supplied, it defaults to <code>cs1</code>.
# வார்ப்புரு:WCSP/doc

## Samples

;Linking directly to a specific taxon:  
;Linking to taxon search results
# வார்ப்புரு:WCSP/doc

## Parameters

- **taxon**
:: The taxon to search
:: **Ex:** (for the Philyra): *Philyra*
- **nameid**
:: This is the last number in the URL of the taxon
:: **Ex:** http://apps.kew.org/wcsp/namedetail.do?name_id=**152054**
:: **Ex:** (for genus Philyra): *152054*
- **taxonToDisplay** (optional)
:: The taxon name to display in the link (useful for genera that must be displayed in italic) You can include the author outside of your own italics.
:: (If you don't supply taxonToDisplay, the link label will be the existing PageName. Link will still work.)
:: **Ex:** (for the Philyra): **
- **validity** (optional)
:: If the taxon is considered as unaccepted or synonym by Kew, add **nv**.
:: **Sample** (for Caryopteris divaricata): *nv*
# வார்ப்புரு:WCSP/doc

## Use samples

:* *Brocchinia*, *Acanthostachys*
# அல்கா மொஹந்தி

**அல்கா மொஹந்தி** ஒடிசா சட்டமன்ற உறுப்பினரும் இந்திய அரசியல்வாதியும் ஆவார். இவர் மேலவை உறுப்பினரும் சபாநாயகருமான கிஷோர் குமார் மொஹந்தியின் மனைவி ஆவார். அல்கா மொஹந்தி பிரஜராஜ்நகர் சட்டமன்றத் தொகுதியிலிருந்து ஒடிசா சட்டமன்ற உறுப்பினராக பிஜு ஜனதா தளம் கட்சியின் சார்பில் நின்று வெற்றிபெற்றார்.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2023

ஆத்திரேலியாவின் ஆண்கள் துடுப்பாட்ட அணி 2023 செப்டம்பர், நவம்பர். திசம்பர் மாதங்களில் இந்தியாவில் மூன்று ஒருநாள் பன்னாட்டுப் போட்டிகளிலும், ஐந்து பன்னாட்டு இருபது20 போட்டிகளிலும் விளையாடியது. ஒருநாள் போட்டித்தொடர்கள் இரு அணிகளினதும் 2023 துடுப்பாட்ட உலகக்கிண்ணத் தொடருக்கான பயிற்சிப் போட்டிகளாக அமைந்தன.
# ஆத்திரேலியத் துடுப்பாட்ட அணியின் இந்தியச் சுற்றுப்பயணம், 2023

## அணிகள்

| ப.ஒ.நா | இ20ப | ப.ஒ.நா | இ20ப |  |
| --- | --- | --- | --- | --- |
| * கே. எல். ராகுல் (த, இ.கா)
* ரவீந்திர ஜடேஜா (து.த)
* ரவிச்சந்திரன் அசுவின்
* ஜஸ்பிரித் பும்ரா
* ருதுராஜ் கெயிக்வாட்
* சுப்மன் கில்
* சிரேயாஸ் ஐயர்
* இசான் கிசான் (இ.கா)
* விராட் கோலி
* பிரசித் கிருஷ்ணா
* ஹர்திக் பாண்டியா
* அக்சார் பட்டேல்
* முகம்மது சமி
* ரோகித் சர்மா
* முகமது சிராஜ்
* வாசிங்டன் சுந்தர்
* ஷர்துல் தாகூர்
* திலக் வர்மா
* குல்தீப் யாதவ்
* சூர்யகுமார் யாதவ் | * சூர்யகுமார் யாதவ் (த)
* ருதுராஜ் கெயிக்வாட் (து.த)
* சிரேயாஸ் ஐயர் (து.த)
* ரவி பிசுனோய்
* சிவம் துபே
* யசஸ்வி ஜைஸ்வால்
* அவேசு கான்
* இசான் கிசான் (இ.க)
* பிரசித் கிருஷ்ணா
* முக்கேசு குமார்
* அக்சார் பட்டேல்
* சித்தேசு சர்மா (இ.க)
* அர்ச்தீப் சிங்
* ரிங்கு சிங்
* வாசிங்டன் சுந்தர்
* திலக் வர்மா | * பாட் கம்மின்ஸ் (த)
* சோன் அபொட்
* அலெக்சு கேரி (இ.கா)
* நேதன் எல்லிஸ்
* கேமரன் கிரீன்
* ஜோஷ் ஹேசல்வுட்
* யோசு இங்கிலிசு (இ.கா)
* இசுப்பென்சர் யோன்சன்
* மார்னஸ் லபுஷேன்
* மிட்செல் மார்ஷ்
* கிளென் மாக்சுவெல்
* தன்வீர் சங்கா
* மத்தியூ சோர்ட்
* ஸ்டீவ் சிமித்
* மிட்செல் ஸ்டார்க்
* மார்கஸ் ஸ்டோய்னிஸ்
* டேவிட் வார்னர்
* ஆடம் சம்பா | * மேத்தியு வேட் (த)
* சோன் அபொட்
* ஜேசன் பேரன்தோர்ஃப்
* டிம் டேவிட்
* நேதன் எல்லிஸ்
* ஆரன் கார்டி
* திராவிசு கெட்
* யோசு இங்கிலிசு (இ.க)
* 
இசுப்பென்சர் யோன்சன்

* கிளென் மாக்சுவெல்
* கேன் ரிச்சர்ட்சன்
* தன்வீர் சங்கா
* மேத்தியூ சோர்ட்
* ஸ்டீவ் சிமித்
* மார்கஸ் ஸ்டோய்னிஸ்
* 
டேவிட் வார்னர்

* ஆடம் சம்பா | } |
ரோகித் சர்மா, ஹர்திக் பாண்டியா ஆகியோர் மூன்றாவது பன்னாட்டு ஒருநாள் போட்டிக்கு இந்தியாவின் தலைவராகவும், துறைத்தலைவராகவும் முறையே பணியாற்றுவார்கள்
# வரைவு:சௌனக ரிசி தாஸ்

**சௌனக ரிசி தாஸ்** (, பிறப்பு 18 பிப்ரவரி 1961**)** என்பவர் இந்துமத ஆய்வுகளுக்கான ஆக்சுபோர்டு மையத்தில் (Oxford Centre for Hindu Studies) இயக்குனராக உள்ளார். இந்த மையத்தை தொடங்கியதிலிருந்து இவர் இந்த பதவியை வகித்து வருகிறார், 1997ஆம் ஆண்டில் இப்பதவியை ஏற்றார். இவர் கல்வி, இறையியல் ஒப்பீட்டு, தகவல் பரிமாற்றம் மற்றும் தலைமைத்துவம் ஆகியவற்றில் ஆர்வமுடையவர். 2013இல் இந்திய அரசு இவரை ஆரோவில் அறக்கட்டளையின் பன்னாட்டு ஆலோசனைக் குழுவில் அமர்த்தியது. ரிஷி தாஸின் மனைவி கேசவா 27 வயதில் டிசம்பர் 2013 இல் காலமானார்
# 2027 துடுப்பாட்ட உலகக்கிண்ணம்

**2027 ஐசிசி ஆண்கள் துடுப்பாட்ட உலகக்கிண்ணம்** (*2027 ICC Men's Cricket World Cup*) என்பது துடுப்பாட்ட உலகக்கிண்ணத்தின் 14-ஆவது பதிப்பாகும், இது பன்னாட்டுத் துடுப்பாட்ட அவையினால் ஒழுங்கு செய்யப்பட்டு நான்காண்டுகளுக்கு ஒருமுறை நடத்தப்படும் ஒருநாள் பன்னாட்டுத் துடுப்பாட்டத் தொடர் ஆகும். இத்தொடரை 2027 அக்டோபர் முதல் நவம்பர் வரை தென்னாப்பிரிக்கா, சிம்பாப்வே, நமீபியா ஆகிய நாடுகள் பொறுப்பேற்று நடத்துகின்றன. இது தென்னாப்பிரிக்காவும் சிம்பாப்வேயும் இணைந்து நடத்தும் இரண்டாவது உலகக்கிண்ணப் போட்டியாகும், முன்னதாக 2003 பதிப்பை இருநாடுகளும் இணைந்து நடத்தின. நமீபியா முதல்தடவையாக உலகக்கிண்ணத்தை நடத்துகிறது. இத்தொடரில் போட்டியிடும் அணிகளின் எண்ணிக்கை 14 ஆக அதிகரிக்கப்படும். அத்துடன் 2003 உலகக்கிண்ணத்தின்போது பயன்படுத்தப்பட்ட அதே வடிவமைப்பை இது கொண்டிருக்கும்.
# 2027 துடுப்பாட்ட உலகக்கிண்ணம்

## தகுதி

ஐசிசி பன்னாட்டு ஒருநாள் தரவரிசையில் உள்ள முதல் எட்டு அணிகளுடன் தென்னாப்பிரிக்கா, சிம்பாப்வே அணிகள் (இணை நடத்துநர்கள்) போட்டிக்கு நேரடியாகத் தகுதி பெறும், மீதமுள்ள நான்கு இடங்கள் 2026 இல் நடைபெறவிருக்கும் உலகக்கிண்ணத் தகுதிச் சுற்றில் தீர்மானிக்கப்படும். நமீபியா அதன் துடுப்பாட்ட வரலாற்றில் முதல் முறையாக போட்டியை இணைந்து நடத்தும் என்றாலும், அது முழு ஐசிசி உறுப்பினராக இல்லாததால் அதற்கு ஒரு இடம் உத்தரவாதம் அளிக்கப்பட மாட்டாது, இதன் விளைவாக நமீபியா தகுதி-காண் போட்டிகளில் பங்குபற்ற வேண்டும்.  
| தகுதிக்கான வழிமுறைகள் | நாள் | இடம் | அணிகள் | தகுதி |
| --- | --- | --- | --- | --- |
| நடத்தும் நாடு | 16 நவம்பர் 2021 | — | 2 |  |
| ஐசிசி ஆண்கள் ஒநாப தரவரிசை | — | வெவ்வேறு | 8 |  |
| 2026 துடுப்பாட்ட உலகக்கிண்ண தகுதிகாண் போட்டிகள் | — | அறிவிக்கப்படவில்லை | 4 |  |
# 2027 துடுப்பாட்ட உலகக்கிண்ணம்

## வடிவமைப்பு

போட்டித்தொடர் ஏழு அணிகள் கொண்ட இரண்டு குழுக்களைப் பயன்படுத்தும், ஒரு குழுவில் உள்ள ஒவ்வொரு அணியும் ஒரே குழுவில் உள்ள மற்ற அணிகளுடன் ஒரு முறை விளையாடும். ஒவ்வொரு குழுவிலும் முதல் மூன்று அணிகள் சூப்பர் ஆறு நிலைக்கு முன்னேறும், அதைத் தொடர்ந்து அரையிறுதி மற்றும் இறுதிப் போட்டி இடம்பெறும். இந்த வடிவம் முன்பு 2003 பதிப்பில் பயன்படுத்தப்பட்டது.
# 2027 துடுப்பாட்ட உலகக்கிண்ணம்

## குழு நிலைப் போட்டிகள்

### குழு அ

| 1 | அறிவிக்கப்படவில்லை | 0 | 0 | 0 | 0 | 0 | **0** |  |  |
| --- | --- | --- | --- | --- | --- | --- | --- | --- | --- |
| 2 | அறிவிக்கப்படவில்லை | 0 | 0 | 0 | 0 | 0 | **0** |  |  |
| 3 | அறிவிக்கப்படவில்லை | 0 | 0 | 0 | 0 | 0 | **0** |  |  |
| 4 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 5 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 6 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 7 | அறிவிக்கப்படவில்லை | 0 | 0 | 0 | 0 | 0 | **0** | – | } |
முதல் மூன்று அணிகள் சூப்பர் ஆறுகளுக்குத் தகுதி பெறும்.
சுப்பர் ஆறிற்கு முன்னேற்றம்
# 2027 துடுப்பாட்ட உலகக்கிண்ணம்

## குழு நிலைப் போட்டிகள்

### குழு ஆ

| 1 | அறிவிக்கப்படவில்லை | 0 | 0 | 0 | 0 | 0 | **0** |  |  |
| --- | --- | --- | --- | --- | --- | --- | --- | --- | --- |
| 2 | அறிவிக்கப்படவில்லை | 0 | 0 | 0 | 0 | 0 | **0** |  |  |
| 3 | அறிவிக்கப்படவில்லை | 0 | 0 | 0 | 0 | 0 | **0** |  |  |
| 4 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 5 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 6 | அறிவிக்கப்படவில்லை | 0 | 0 | 0 | 0 | 0 | **0** | – |  |
| 7 | அறிவிக்கப்படவில்லை | 0 | 0 | 0 | 0 | 0 | **0** | – | } |
முதல் மூன்று அணிகள் சூப்பர் ஆறுகளுக்குத் தகுதி பெறும்.
சுப்பர் ஆறிற்கு முன்னேற்றம்
# 2027 துடுப்பாட்ட உலகக்கிண்ணம்

## சூப்பர் ஆறு

சூப்பர் ஆறு கட்டத்திற்கு தகுதி பெறும் அணிகள் மற்றக் குழுவில் உள்ள அணிகளுக்கு எதிராக மட்டுமே விளையாடும்; அதே குழுவிலிருந்து மற்ற அணிகளுக்கு எதிரான முடிவுகள் இந்த நிலைக்குக் கொண்டு செல்லப்படும்.
| முடிவுகள் | தகுதி பெற்ற அணிகளுக்கு எதிராக | தகுதி பெறாத அணிகளுக்கு எதிராக |  |
| --- | --- | --- | --- |
| வெற்றி | 4 புள்ளிகள் | 1 புள்ளி |  |
| முடிவில்லை / சமன் | 2 புள்ளிகள் | 0.5 புள்ளி |  |
| தோல்வி | 0 புள்ளி | 0 point | } |
| 1 | அறிவிக்கப்படவில்லை | 0 | 0 | 0 | 0 | 0 | - | **0** |  |
| --- | --- | --- | --- | --- | --- | --- | --- | --- | --- |
| 2 | அறிவிக்கப்படவில்லை | 0 | 0 | 0 | 0 | 0 | - | **0** |  |
| 3 | அறிவிக்கப்படவில்லை | 0 | 0 | 0 | 0 | 0 | - | **0** |  |
| 4 | அறிவிக்கப்படவில்லை | 0 | 0 | 0 | 0 | 0 | - | **0** |  |
| 5 | அறிவிக்கப்படவில்லை | 0 | 0 | 0 | 0 | 0 | - | **0** |  |
| 6 | அறிவிக்கப்படவில்லை | 0 | 0 | 0 | 0 | 0 | - | **0** | } |
தரவரிசையில் முதலிடத்தைப் பிடிக்கும் நான்கு அணிகள் அரையிறுதிக்குத் தகுதி பெறும்.
அரையிறுதிக்கு முன்னேற்றம்
# 2027 துடுப்பாட்ட உலகக்கிண்ணம்

## ஒற்றை வெளியேற்ற நிலை

### அரையிறுதிகள்

---
# தலைமூடி மைனா

**தலைமூடி மைனா** (*Helmeted myna*)(*பேசிலோரினிசு கேலேட்டசு*) என்பது இசுடர்னிடே குடும்பத்தில் உள்ள ஒரு மைனா சிற்றினமாகும். இது இந்தோனேசியாவில் மட்டுமே காணப்படும் அகணிய உயிரி.
# தலைமூடி மைனா

## விளக்கம்

தலைமூடி மைனா என்பது கறுப்பு நிறத்தில் காணப்படும். இதன் முகத்தில் வெள்ளைப் புள்ளிகளுடன் குறிப்பிடத்தக்கத் தலைக்கவசம் போன்ற தலை மூடி முகடு போன்று காணப்படும்.
# தலைமூடி மைனா

## வாழ்விடம்

இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் சதுப்பு நிலங்கள் ஆகும் . இது வாழ்விட இழப்பால் அச்சுறுத்தப்படுகிறது.
# ஆர். பி. வி. எஸ். மணியன்

**ஆர். பாலவேங்கட சுப்பிரமணியன்** (சுருக்கமாக:**ஆர். பி. வி. எஸ். மணியன்**), ஆன்மீகப் பேச்சாளர் மற்றும் எழுத்தாளர் ஆவார். இவர் முன்னர் விசுவ இந்து பரிசத்தின் தமிழ் மாநில தலைவராக இருந்தவர். இவர் திருச்சி செயிண்ட் ஜோசப் கல்லூரியில் படித்த பாலவேங்கட சுப்பிரமணியன், தமிழ்நாடு அரசின் வணிக வரித்துறையில் பணியாற்றினார். படிக்கும் காலத்திலிருந்தே இவருக்கு விவேகானந்தர் மீது ஈடுபாடு இருந்ததால், அவரது கொள்கைகளைப் பரப்பும் பணியில் ஈடுபடுவதற்காக வேலையை விட்டார்.  
கன்னியாகுமரியில் 1970ம் ஆண்டில் விவேகானந்தர் நினைவு மண்டபம் அமைக்கும் பணி நடைபெற்றபோது, ராஷ்டிரிய சுயம்சேவாக் சங்கம் சார்பில் நன்கொடை திரட்டம் பணியில் ஆர். பி. வி. எஸ். மணியன் தீவிரமாக ஈடுபட்டார். 1970களில் விவேகானந்த கேந்திரம் சார்பில் மாணவர்கள் மத்தியில் தீவிரமாகப் பேசி வந்த மணியன், 1980ஆம் ஆண்டுவாக்கில் தமிழ்நாடு விசுவ இந்து பரிசத் அமைப்பில் இணைந்தார்.  
ஆர். பி. வி. எஸ். மணியன் 11 செப்டம்பர் 2023 அன்று *பாரதியும் விவேகானந்தரும்* என்ற தலைப்பில் சென்னை தியாகராய நகரில் உள்ள பாரதிய வித்தியா பவன் கிளையில் உரையாற்றினார். சனாதன தர்மத்தை ஆதரித்துப் பேசிய மணியன், சர்ச்சைக்குரிய விதத்தில் திருவள்ளுவர் மற்றும் அம்பேத்கரைக் குறித்துப் பேசினார். இதனால் காவல்துறையால் 14 செப்டம்பர் 2023 அன்று கைது செய்யப்பட்ட ஆர். பி. வி. எஸ். மணியன் சைதாப்பேட்டை நீதிமன்றத்தில் ஆஜர்படுத்தப்பட்டு 29 செப்டம்பர் 2023 வரை நீதிமன்றக் காவலில் வைக்கப்பட்டார். 3 அக்டோபர் 2023 அன்ற்ய் ஆர்.பி. வி. எஸ் மணியன் நிபந்தனை பிணையின் பேரில் நீதிமன்றத்தால் விடுவிக்கப்பட்டார்.
# துஷ்யந்த் சிறீதர்

**துஷ்யந்த் ஸ்ரீதர்** (*Dushyanth Sridhar*) (பிறப்பு: 1986) தமிழ், கன்னடம், ஆங்கிலம் மற்றும் சமசுகிருதம் மொழி எழுத்தாளரும், ஆன்மிகப் பேச்சாளரும் ஆவார். இவர் பிரம்ம சூத்திரம், பகவத் கீதை, பாகவதம், இராமாயணம், மகாபாரதம், திருப்பாவை, நாலாயிர திவ்வியப் பிரபந்தம், திருவாய்மொழி போன்ற தலைப்புகளில் ஆன்மீகச் சொற்பொழிவுகள் நிகழ்த்தியுள்ளார்.
# துஷ்யந்த் சிறீதர்

## வாழ்க்கைக் குறிப்பு

தமிழ் வடகலை ஐயங்கார் குடும்பத்தில், பெங்களூரில் பிறந்த துஷ்யந்த் சிறீதர் இளமையில் சமசுகிருதம் மற்றும் வேதங்களை கற்றார். பள்ளிப் படிப்பை பெங்களூர் மற்றும் சென்னையில் முடித்த துஷ்யந்த், பிர்லா தொழில்நுட்பம் மற்றும் அறிவியல் கழகத்தில் வேதியியல் பொறியியல் துறையில் 2008ம் ஆண்டில் பட்டம் பெற்றார்.
தொழிற்சாலைகளில் சில ஆண்டுகள் பணிபுரிந்த துஷ்யந்த் சிறீதர் 2016ம் ஆண்டு முதல் மேடைகளிலும், தொலைக்காட்சிகளிலும் முழு நேர வைணவ ஆன்மீக சொற்பொழிவாளராக மாறினார்.  
துஷ்யந்த் சிறீதர் வாய்ப்பாட்டு, கர்நாடக சங்கீதம், நாட்டியம் ஆகியவைகளில் தேர்ச்சி பெற்றார். இவர் வேதாந்த தேசிகர் எனும் திரைப்படத்திற்கு கதை எழுதி நடித்துள்ளார்.
# விக்கிப்பீடியா:தமிழ் விக்கிப்பீடியா இருபதாண்டுகள்/செய்தித் தளங்களில்

## செப்டம்பர் 23, 2023 தஞ்சாவூர் தமிழ் விக்கிப்பீடியா அறிமுகப் பட்டறை

- தமிழ்ப் பல்கலையில் பிப்.28-இல் உலகத் தமிழ் விக்கிப்பீடியா மாநாடு: துணைவேந்தர் அறிவிப்பு, தினமணி, 24-செப்டம்பர்-2023
- தஞ்சை தமிழ்ப் பல்கலைக்கழகத்தில் அடுத்த ஆண்டு முதலாவது உலக தமிழ் விக்கிப்பீடியா மாநாடு, மாலை மலர், 24-செப்டம்பர்-2023
- முதலாவது உலகத்தமிழ் விக்கிப்பீடியா மாநாடு, தினத்தந்தி, 25-செப்டம்பர்-2023
# விக்கிப்பீடியா:தமிழ் விக்கிப்பீடியா இருபதாண்டுகள்/செய்தித் தளங்களில்

## செப்டம்பர் 30, 2023 விக்கி மாரத்தான்

- விக்கிப்பீடியா:விக்கி மாரத்தான் 2023/செய்தித் தளங்களில்
# விக்கிப்பீடியா:தமிழ் விக்கிப்பீடியா இருபதாண்டுகள்/செய்தித் தளங்களில்

## இருபதாண்டுகள்

- இருபதைத் தாண்டும் தமிழ் விக்கிப்பீடியா, இந்து தமிழ் திசை, 04-அக்டோபர்-2023
- தமிழ் விக்கிப்பீடியாவின் இருபதாண்டுகள், தினமணி, 12-அக்டோபர்-2023
# ஜூலியஸ் சீசர் (நாடகம்)

***ஜூலியஸ் சீசரின் சோகம்*** ( முதல் ஃபோலியோ தலைப்பு: ***தி ட்ராஜிடி ஆஃப் இவ்லிவ்ஸ் சீசர்*** ), ***ஜூலியஸ் சீசர்*** என்று சுருக்கமாக அழைக்கப்படுகிறது, இது வில்லியம் ஷேக்ஸ்பியரின் வரலாற்று நாடகம் மற்றும் சோகக்கதை முதன்முதலில் 1599 இல் அரங்கேற்றப்பட்டது.  
நாடகத்தில், புருடஸ் காசியஸுடன் இணைந்து ஜூலியஸ் சீசர் ஒரு கொடுங்கோலனாக மாறுவதைத் தடுக்க அவரைப் படுகொலை செய்ய சதித்திட்டத்தில் இணைகிறார். சீசரின் நண்பரான ஆண்டனி சதிகாரர்களுக்கு எதிராகச் செயல்படுகின்றார், மேலும் இதனால் ரோம் ஒரு வியத்தகு உள்நாட்டுப் போரைச் சந்திக்கின்றது.
# விக்கிப்பீடியா:Statistics/weekly/24-Sep-2023
| 216 | 106.208.83.221 | 0 | 1 | 0 | 0 | 0 | 0 | 0 | 1 | 806 |  |
| 217 | 2401:4900:1CC8:3025:C1CB:1E5C:9222:A88B | 0 | 1 | 0 | 0 | 0 | 0 | 0 | 1 | 35 |  |
| 218 | 2405:201:E02E:E016:E14D:3921:6ED9:2628 | 0 | 1 | 0 | 0 | 0 | 0 | 0 | 1 | 0 |  |
| 219 | 2409:40F4:1016:2452:9836:B2FF:FE90:5C82 | 0 | 1 | 0 | 0 | 0 | 0 | 0 | 1 | 3 |  |
| 220 | 2409:4072:6C9A:B545:0:0:F909:490C | 0 | 1 | 0 | 0 | 0 | 0 | 0 | 1 | 0 |  |
| 221 | 2409:4072:2E9E:2679:0:0:C0CA:AE0C | 0 | 1 | 0 | 0 | 0 | 0 | 0 | 1 | 54 |  |
| 222 | 2409:408D:3C0A:1E0E:B1F2:455E:1B8D:DA40 | 0 | 1 | 0 | 0 | 0 | 0 | 0 | 1 | 34 |  |
| 223 | Thanjavr siva | 0 | 1 | 0 | 0 | 0 | 0 | 0 | 1 | 8 |  |
| 224 | Village ponnu | 0 | 0 | 0 | 0 | 0 | 0 | 1 | 1 | 0 | } |
# அபாடி பானோ பேகம்

அபாடி பானோ பேகம் அரசியலிலும் தீவிரமாக பங்கேற்றார். மேலும் கிலாபத் குழுவின் ஒரு பகுதியாகவும் இருந்தார். 1917 இல், அன்னி பெசண்ட் மற்றும் அவரது இரண்டு மகன்களை சிறையில் இருந்து விடுவிக்கும் போராட்டத்தில் இவர் இணைந்தார். 1917 ஆம் ஆண்டில், அகில இந்திய முசுலிம் லீக்கின் அமர்வுகளின் போது, இவர் மிகவும் மனதைத் தொடும் வகையில் வலிமையான உரையை நிகழ்த்தினார். இது பிரித்தானிய இந்தியாவின் முஸ்லிம்கள் மீது நீடித்த தாக்கத்தை ஏற்படுத்தியது. இவர் 1924 இல் இறக்கும் வரை சுதந்திர இயக்கத்தில் தீவிரமாக இருந்தார்
# அபாடி பானோ பேகம்

### நினைவு அஞ்சல் தலை

14 ஆகஸ்ட் 1990 அன்று, பாக்கித்தான் அஞ்சல் அலுவலகம் அதன் 'சுதந்திரத்தின் முன்னோடிகள்' தொடரில் இவரது நினைவாக ஒரு நினைவு அஞ்சல தலையை வெளியிட்டது.
# நடுவெழுத்தலங்காரம்

பாடல்களில் வரும் அணியை அலங்காரம் என்னும் வடசொல்லால் குறிப்பிடலாயினர். தொல்காப்பியம் இந்த அணி பற்றி உவம இயல் என்னும் தனி இயலில் கூறுகிறது. தண்டியலங்காரம், மாறனலங்காரம் என்னும் நூல்கள் தோன்றி வடமொழி நெறியைப் பின்பற்றி பாடல்களில் அமையும் அணிகள் பற்றிக் கூறுகின்றன. அந்த நூல்களில் கூறப்படும் அணிகளுக்குத் தமிழில் மேற்கோள் பாடல் இல்லாதபோது, அந்த அணியை விளக்க உதவும் புதிய பாடல்களை உருவாக்கி அந்த நூல்கள் அணிகளை விளக்குகின்றன.  
பண்டைய இலக்கியங்களில் பொருளை எளிமையாகப் புரிந்துகொள்ள உதவும் வகையில் அணிகள் பயன்படுத்தப்பட்டன. பிற்காலத்தில் மொழிவளம் காட்டும் வகையில் சொல்லணிகள் தமிழில் புகுந்தன. அவற்றில் ஒன்றுதான் இங்குக் காட்டப்படும் நடு எழுத்து அலங்காரம்.
# நடுவெழுத்தலங்காரம்

## நடு எழுத்து அலங்காரம்

சீதாராமன் என்னும் வள்ளலே
கடன் தொல்லையால் உன்னிடம் வந்திருக்கிறேன். என் கவலையைப் போக்க வேண்டும். என்று புலவர் இராமச்சந்திரக் கவிராயர் வேண்டும் பாடல் ஒன்று இந்த அணி கொண்டதாக அமைந்துள்ளது.
# நடுவெழுத்தலங்காரம்

## பாடல் விளக்கம்

அத்திரம்
:பகழி
வேலாவலயம்
:கடல்
இராசி யொன்றிற்கு அமைந்த பெயர்
:கன்னி
மூன்றினிடை அக்கரத்தால்
:இவை மூன்றின் இடையிலுள்ள எழுத்தால் - கடன்
மெத்த நடுக்குற்று உனை வந்தடைந்தேன்
:நான் வாங்கிய கடனைத் தீர்க்க முடியாமல் நடுங்கி உன்னை வந்தடைந்தேன்
இந்த விதனம் அகற்றிடு
:இந்தக் கவலையைப் போக்குக
மற்றை எழுத்து ஓராறில்
:பழி கல் கனி
பத்து உடையானைத் தடிந்து
:பழிபட்டுக் கல்லாகிய க(ன்)னி அகலிகையை,
பெண்ணாச் செய்து
பரிவின் நுகர்வோன்
:சபரி கொடுத்த கனியைத் தின்ற இராமனின்
இருதாள் பணிந்து போற்றும்
சித்தசனே!
:மனத்திட்பம் கொண்டவனே
தெளிய சிங்கன் தவத்தில் தோன்றும் சீதாராம ப்ரபல தியாகவானே
:மனத் தெளிவு பெற்ற சிங்கன் செய்த தவத்தின் பயனாக அவனுக்கு மகனாகத் தோன்றிய சீதாரான் என்னும் பெயர் கொண்ட பிரபல தியாகவானே!
# நடுவெழுத்தலங்காரம்

## பாடல்

அத்திரம் வேலாவலயம் இராசி யொன்றிற்
:கமைந்த பெயர் மூன்றினிடை யக்கரத்தால்
மெத்த நடுக்குற்று உனை வந்தடைந்தேன் இந்த
:விதனம் அகற்றிடு மற்றை எழுத்து ஓராறில்
பத்து உடையானைத் தடிந்து பெண்ணாச் செய்து
:பரிவின் நுகர்வோன் இருதாள் பணிந்து போற்றும்
சித்தசனே தெளிய சிங்கன் தவத்தில் தோன்றுஞ்
:சீதாராம ப்ரபல தியாகவானே. (24)
# ரூப் கன்வர்

**ரூப்குவர்பா கன்வார்** ( சுமார் 1969 - 4 செப்டம்பர் 1987) என்பவர் இந்தியாவின் இராசத்தானில் உள்ள சிகார் மாவட்டத்தில் உள்ள தியோராலா என்ற சிற்றூரில் உயிருடன் எரிக்கப்பட்ட ஒரு ராஜ்புத்திரப் பெண் ஆவார். அந்த நேரத்தில், இவருக்கு 18 வயது ஆகி இருந்தது. மால் சிங் செகாவத் என்பவருடன் திருமணமாகி எட்டு மாதங்கள் ஆகியிருந்த நிலையில் மால் சிங் செகாவத் சுமார் 24 வயதில் இறந்தார்.
# ரூப் கன்வர்

### செய்தி அறிக்கைகள்

கொலை பற்றிய சில செய்தி அறிக்கைகளின் கூற்றின்படி, இறப்பு சடங்குக்கு வந்த உறவினராகளால் கன்வர் எரியும் சிதையில் வலுக்கட்டாயமாக தள்ளப்பட்டுக் கொல்லப்பட்டதாக கூறுகின்றன. குடும்பத்திற்கு பெருமை சேர்க்க உடன்கட்டை ஏற வேண்டும் என்று அவர் வற்புறுத்தபட்டதாக சில தகவல்கள் கூறுகின்றன.
# ரூப் கன்வர்

### குற்றப்பத்திரிகை

இக்கொலை விசாரணையின் விளைவாக 45 பேர் இவரது கொலையில் குற்றம் சாட்டப்பட்டனர்; ஆனால் அவர்கள் விடுவிக்கப்பட்டனர். மிகவும் விளம்பரப்படுத்தப்பட்ட பிற்கால விசாரணையின் போது, இறப்புச் சடங்கு விழாவில் கலந்துகொண்டதாகக் கூறப்பட்ட தியோராலாவைச் சேர்ந்த ஏராளமானோர் கைது செய்யப்பட்டனர்.  
இறுதியில், உடன்கட்டை ஏறலை புனிதப்படுத்தியதற்காக மாநில அரசியல்வாதிகள் உட்பட 11 பேர் மீது குற்றம் சாட்டப்பட்டது. 31. சனவரி, 2004 அன்று ஜெய்ப்பூர் சிறப்பு நீதிமன்றம் இந்த வழக்கில் குற்றம் சாட்டப்பட்ட 11 பேரையும் விடுதலை செய்தது.
# சுவாமி நாராயணன் அக்சர்தாம், நியூ ஜெர்சி

**சுவாமி நாராயணன் அக்சர்தாம், நியூ ஜெர்சி**, ஐக்கிய அமெரிக்காவின் நியூ ஜெர்சி மாகாணத்தில் உள்ள இராபின்ஸ்வில் நகரியத்தில் அமைந்துள்ள உலகின் இரண்டாவது பெரிய இந்து சமயக் கோயில் ஆகும். இக்கோயில் 8 அக்டோபர் 2023 அன்று திறந்து வைக்கப்படவுள்ளது. இக்கோயிலின் மூலவர் சுவாமி நாராயண் ஆவார். மேலும் இக்கோயிலில் இராதா கிருஷ்ணன், இராமர்-சீதை மற்றும் சிவன்-பார்வதி ஆகிய தெய்வங்களின் தனிச்சன்னதிகள் உள்ளது.
# சுவாமி நாராயணன் அக்சர்தாம், நியூ ஜெர்சி

## அமைவிடம்

இக்கோயில் நியூ யார்க் நகரத்தில் உள்ள டைம்ஸ் சதுக்கத்திற்கு தெற்கே 60 மைல் தொலைவிலும்; வாசிங்டன், டி. சி.க்கு வடக்கே 180 மைல் தொலைவிலும்; நியூ செர்சி நகரத்திற்கு வடமேற்கே 23.5 மைல் தொலைவில் உள்ள இராபின்ஸ்வில் நகரியத்தில் அமைந்துள்ளது.
# சுவாமி நாராயணன் அக்சர்தாம், நியூ ஜெர்சி

## கட்டிடக் கலை

183 ஏக்கர் பரப்பளவில் அமைந்த இக்கோயில் 2011ம் ஆண்டு முதல் 2023ம் ஆண்டு வரை, அமெரிக்கா முழுவதிலிருந்தும் 12,500 தன்னார்வலர்களின் உதவியுடன், இந்தியச் சிற்பிகளால் வாஸ்து சாஸ்திரம் மற்றும் பாஞ்சராத்திர சாஸ்திரப்படி கட்டப்பட்டது. இது இந்துக்களின் ஆன்மீக-பண்பாட்டு வளாகமாக உள்ளது. இக்கோயிலில் 10 ஆயிரம் தெய்வச் சிற்பங்கள் மற்றும் இந்திய இசைக்கருவிகள் மற்றும் இந்திய நடன வடிவங்கள் கொண்டுள்ளது.  
இக்கோயில் வளாகத்தில் சுவாமி நாராயண் மூலவர் ஆவார். இராதா கிருஷ்ணன், இராமர்-சீதை மற்றும் சிவன்-பார்வதி போன்ற தெய்வங்களுக்கு 12 துணைக் கோயில்கள் கோபுரங்களுடன் உள்ளது. இக்கோயில் கட்டுமானத்தில் சுண்ணாம்பு, இளஞ்சிவப்பு மணற்கல், பளிங்குக் கல் மற்றும் கருங்கல் மட்டுமே பயன்படுத்தப்பட்டுள்ளது.
# சுவாமி நாராயணன் அக்சர்தாம், நியூ ஜெர்சி

## இதனையும் காண்க

- அக்சரதாம் (தில்லி)
- சுவாமி நாராயண் அக்சர்தாம் (காந்திநகர்)
# தாக்கூர் பிருத்வி சிங் தியோரா

**தாக்கூர் பிருத்வி சிங் தியோரா** (*Thakur Prithvi Singh Deora*) இந்தியாவைச் சேர்ந்த ஓர் அரசியல்வாதியாவார். 1934 ஆம் ஆண்டில் இவர் பிறந்தார். இராசத்தானைச் சேர்ந்த இவர் சுதந்திரக் கட்சியின் பிரதிநிதியாக இராசத்தான் சட்டமன்றத்தில் உறுப்பினராக இருந்தார்.
# தாக்கூர் பிருத்வி சிங் தியோரா

## வாழ்க்கை வரலாறு

தியோரா 1967 ஆம் ஆண்டு பாலி தொகுதியிலிருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார்  
தாக்கூர் பிருத்வி சிங் தியோரா 2019 ஆம் ஆண்டு நவம்பர் மாதம் 26 ஆம் தேதியன்று தனது 85 ஆம் வயதில் இறந்தார்
# நாராயண் பெனிவால்

**நாராயண் பெனிவால்** (*Narayan Beniwal*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தின் நாகௌர் நகரத்தைச் சேர்ந்த இவர் , 2019 ஆம் ஆண்டு அக்டோபர் மாதம் 24 ஆம் தேதி நடைபெற்ற தேர்தலில் கின்வாசரில் இருந்து இராசத்தான் சட்டமன்ற உறுப்பினராகத் தேர்ந்தெடுக்கப்பட்டார் இராசுரிய லோக்தந்திரிக் கட்சியின் உறுப்பினராக இருந்தார். நாராயண் பெனிவால் இராசுட்ரிய லோக்தந்திரிக் கட்சியின் நிறுவனரும் நாகௌர் நாடாளுமன்ற உறுப்பினருமான அனுமான் பெனிவாலின் சகோதரர் ஆவார்.
# நாராயண் பெனிவால்

## ஆரம்ப வாழ்க்கை மற்றும் கல்வி

நாராயண் பெனிவால் 1975 ஆம் ஆண்டு சூலை மாதம் 11 ஆம் தேதி இராசத்தானின் நாகௌர் மாவட்டத்தில் உள்ள பாரங்காவன் கிராமத்தில் இராம்தேவ் மற்றும் மோகினி தேவிக்கு மகனாகப் பிறந்தார். இராசத்தான் பல்கலைக்கழகத்தில் இளங்கலை அறிவியல் பட்டம் பெற்றார். 2000 ஆம் ஆண்டில் சுமேசு பெனிவால் என்பவரை மணந்து கொண்டார். இவர்களுக்கு ஒரு மகன் (பிரதீக் பெனிவால்) உள்ளார்.
# திருநெல்வேலி சென்னை எழும்பூர் - வந்தே பாரத் விரைவு வண்டி

**திருநெல்வேலி சென்னை எழும்பூர் - வந்தே பாரத் விரைவு வண்டி** (*Chennai Egmore - Tirunelveli Vande Bharat Express*) என்பது இந்தியாவின் 28வது வந்தே பாரத் விரைவுவண்டி ஆகும். இது தமிழ்நாடு மாநிலம் முழுவதும் பயன்படும் வகையில் திருநெல்வேலி சென்னை நகரங்களை இணைத்து திருநெல்வேலியில் நிறுத்தப்பட்டுச் செயல்படுகிறது. இந்த தொடருந்தினை 24 செப்டம்பர் 2023 அன்று பாரதப் பிரதமர் நரேந்திர மோதி புது தில்லியிலிருந்து காணொலி காட்சி மூலம் தொடங்கி வைத்தார்.  
இந்த தொடருந்து திருநெல்வேலியில் காலை 06.00 மணிக்குக் கிளம்பி விருதுநகர், மதுரை, திண்டுக்கல், திருச்சிராப்பள்ளி, விழுப்புரம் ஆகிய தொடருந்து நிலையங்களில் நின்று சென்னை எழும்பூரை மதியம் 13.50க்குச் சென்றடையும். மறுமார்க்கத்தில் சென்னை எழும்பூரிலிருந்து பிற்பகல் 14.50க்குப் புறப்பட்டு விழுப்புரம்,<nowiki/>திருச்சிராப்பள்ளி, திண்டுக்கல், மதுரை, விருதுநகர் வழியாகத் திருநெல்வேலியினை இரவு 22.40க்கு சென்றடையும். இந்த தொடருந்து 20665/20666 என்ற எண்களுடன் வாரத்தில் 6 நாட்கள் இயக்கப்படுகிறது.
# திருநெல்வேலி சென்னை எழும்பூர் - வந்தே பாரத் விரைவு வண்டி

## பெட்டிகள்

இது இருபத்தி ஆறாவது 2வது தலைமுறை மற்றும் பதினான்காவது **வந்தே பாரத் 2.0 தொடருந்து** ஆகும். இது இந்தியாவின் தயாரிப்பு திட்டத்தின் முன்முயற்சியின் கீழ் சென்னை பெரம்பூரில் உள்ள ஒருங்கிணைந்த இரயில்பெட்டி இணைப்புத் தொழிற்சாலையில் வடிவமைக்கப்பட்டுத் தயாரிக்கப்பட்டது.
# திருநெல்வேலி சென்னை எழும்பூர் - வந்தே பாரத் விரைவு வண்டி

## பெட்டிகளமைப்பு

20665/20666 சென்னை எழும்பூர் - திருநெல்வேலி வந்தே பாரத் விரைவுத் தொடருந்து தற்போது குளிரூட்டப்பட்ட 7 அமரும் வசதிகொண்ட பெட்டிகளுடன் 1 சிறப்பு குளிரூட்டப்பட்ட உட்காரும் வசதி கொண்ட பெட்டியுடன் இயக்கப்படுகிறது.
****20665****  
| 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- |
| **20666** | } |  |  |  |  |  |  |
# திருநெல்வேலி சென்னை எழும்பூர் - வந்தே பாரத் விரைவு வண்டி

## சேவை

20665/20666 சென்னை எழும்பூர் - திருநெல்வேலி வந்தே பாரத் தொடருந்து செவ்வாய்க்கிழமை தவிர்த்து வாரத்தில் 6 நாட்கள் இயக்கப்படும். இது தூரத்தினை சராசரி வேகமான 83 கி.மீ./மணியுடன் 7 மணி 50 நிமிட பயண நேரத்தில் சென்றடையும். அதிகபட்ச அனுமதிக்கக்கூடிய வேகம் (மணிக்கு 110 கி. மீ. ஆகும்.
<references group="lower-alpha" responsive="1"></references>
# திருநெல்வேலி சென்னை எழும்பூர் - வந்தே பாரத் விரைவு வண்டி

## பயண விவர அட்டவணை

இந்த 20665/20666 சென்னை எழும்பூர் - திருநெல்வேலி வந்தே பாரத் தொடருந்தின் அட்டவணை கீழே கொடுக்கப்பட்டுள்ளது:-
| 20665 | நிலையங்கள் | 20666 |  |  |  |
| --- | --- | --- | --- | --- | --- |
| **வருகை** | **புறப்பாடு** | **வருகை** | **புறப்பாடு** |  |  |
| **----** | 14:50 | **சென்னை எழும்பூர்** | 13:50 | **----** |  |
| 15:13 | 15:15 | தாம்பரம் | 13:13 | 13:15 |  |
| 16:39 | 16:41 | விழுப்புரம் சந்திப்பு | 11:54 | 11:56 |  |
| 18:40 | 18:45 | திருச்சிராப்பள்ளி சந்திப்பு | 09:50 | 09:55 |  |
| 19:56 | 19:58 | திண்டுக்கல் சந்திப்பு | 08:40 | 08:42 |  |
| 20:40 | 20:45 | மதுரை சந்திப்பு | 07:50 | 07:55 |  |
| 21:13 | 21:15 | விருதுநகர் சந்திப்பு | 07:13 | 07:15 |  |
| 22:40 | **----** | **திருநெல்வேலி சந்திப்பு** | **----** | 06:00 | } |
# திருநெல்வேலி சென்னை எழும்பூர் - வந்தே பாரத் விரைவு வண்டி

## மேலும் பார்க்கவும்

- வந்தே பாரத் தொடருந்து
- தேஜஸ் விரைவு தொடருந்து
- கதிமான் விரைவுவண்டி
- சென்னை எழும்பூர் தொடருந்து நிலையம்
- திருநெல்வேலி சந்திப்பு தொடருந்து நிலையம்
# இந்திரா தேவி பாவ்ரி

**இந்திரா தேவி பாவ்ரி** (*Indira Devi Bawri*) இந்தியாவைச் சேர்ந்த ஓர் அரசியல்வாதியாவார். இராசத்தான் மாநிலத்தைச் சேர்ந்த இவர் 2018 ஆம் ஆண்டு முதல் மெர்டா சட்டமன்றத் தொகுதியைப் பிரதிநிதித்துவப்படுத்துகிறார். இராசத்தான் மாநில சட்டமன்ற உறுப்பினரான இவர் இராசுட்ரிய லோக்தந்திரிக் கட்சியின் உறுப்பினராக உள்ளார்.
# கே.எல். சிறீமாலி

**கலு லால் சிறீமாலி** (*K. L. Shrimali*) இந்தியாவைச் சேர்ந்த ஓர் அரசியல்வாதியாவார். மத்திய கல்வி அமைச்சராகவும், நாடாளுமன்ற உறுப்பினராகவும் கல்வியாளராகவும் இவர் இருந்துள்ளார்.  
1909ஆம் ஆண்டு இராசத்தான் மாநிலத்தின் உதய்பூரில் சிறீமாலி பிறந்தார். பனாரசு இந்து பல்கலைக்கழகம், கல்கத்தா பல்கலைக்கழகம் மற்றும் நியூயார்க்கு நகரத்திலுள்ள கொலம்பியா பல்கலைக்கழகம்<nowiki/>ஆகியவற்றில் கல்வி பயின்றார்.  
1955ஆம் ஆண்டு மே மாதம் முதல் 1963ஆம் ஆண்டு ஆகத்து மாதம் வரை மத்திய அமைச்சர்கள் குழுவில் கல்வி அமைச்சராக பணியாற்றினார். 1952ஆம் ஆண்டு ஏப்ரல் மாதம் முதல் 1962ஆம் ஆண்டு ஏப்ரல் மாதம் வரை சிறீமாலி இராசத்தான் மாநிலத்திலிருந்து மாநிலங்களவை உறுப்பினராக இராசத்தான் மாநிலத்தைப் பிரதிநிதித்துவப்படுத்தினார்  
பல கல்வி மற்றும் பல்வேறு சமூக நல அமைப்புகளுடன் தொடர்பு கொண்டிருந்தார் இவர், "இயன் சிக்சன்" என்ற மாதாந்திர கல்வி இதழின் ஆசிரியராகவும் இருந்தார். பல நூல்களை வெளியிட்டுள்ளார். இராசத்தானின் உதய்ப்பூரில் உள்ள புகழ்பெற்ற வித்யா பவன் பள்ளியின் நிறுவனர்களில் இவரும் ஒருவராவார். இது பேடன் பவலின் சிறுவர் சாரணர் இயக்கத்தில் நிறுவப்பட்டதாகும். கல்விக்கு இவர் ஆற்றிய பங்களிப்பிற்காக 1976ஆம் ஆண்டு இவருக்கு பத்ம விபூசண் விருது இந்திய அரசல் வழங்கப்பட்டது.  
2000ஆம் ஆண்டு சனவரி மாதம் 5ஆம் தேதியன்று சிறீமாலி தனது 90ஆவது வயதில் இராசத்தான் மாநிலம் உதய்பூரில் இறந்தார்.
# கட்டுடைப்பு

**கட்டுடைப்பு** (*Deconstruction*) என்பது உரைக்கும் பொருளுக்கும் இடையிலான உறவைப் புரிந்துகொள்வதற்கான தளர்வாக வரையறுக்கப்பட்ட அணுகுமுறைகளின் தொகுப்பாகும். கட்டுடைப்பு என்ற கருத்தாக்கம் தத்துவஞானி ஜாக்கஸ் தெரிதாவால் அறிமுகப்படுத்தப்பட்டது. அவர் பிளாட்டோனிசத்தின் "உண்மையான" வடிவங்கள் மற்றும் தோற்றங்களுக்கு மேலே மதிப்பிடப்பட்ட சாரங்களின் கருத்துகளில் இருந்து மாறுபடுவதாக கூறுகின்றார். 1980களில் இருந்து, இந்த மொழி பற்றிய முன்மொழிவுகள் மொழி என்பது சிறந்த நிலையான மற்றும் புலனாகும் என்பதற்குப் பதிலாக திரவத்தன்மை உடையது என்ற கூற்று சட்டப் பிரிவுகள் மானுடவியல், வரலாற்று வரலாறு, மொழியியல், சமூக மொழியியல், மனோ பகுப்பாய்வு, LGBT ஆய்வுகள், மற்றும் பெண்ணியம் . கட்டிடக்கலை உள்ளிட்ட பல்வேறு ஆய்வுகளுக்கு உத்வேகம் அளித்துள்ளன கட்டுடைப்பு என்பது கலை, இசை மற்றும் இலக்கிய விமர்சனத்தில் மற்றும் கட்டிடக்கலையில் கட்டுடைப்பியல் போன்ற துறைகளில் முக்கியமானதாக உள்ளது.
# வாங்கலின் லோவாங்டாங்

**வாங்கலின் லோவாங்டாங்** (*Wanglin Lowangdong*) இந்தியாவைச் சேர்ந்த ஓர் அரசியல்வாதியாவார். கல்வித் தகுதியைப் பொறுத்தவரை, இவர் ஒரு பட்டதாரியாவார்.  
வாங்கலின் லோவாங்டாங் அருணாச்சலப் பிரதேசத்தின் போர்துரியா கிராமத்தின் நோக்டே பழங்குடியினரில் ஒருவராகப் பிறந்தார். தற்போது இவர் நோக்டே பழங்குடியினரின் இன்றியமையாத தலைவராகவும் உள்ளார்.  
லோவாங்டாங் மீண்டும் 2024ஆம் ஆண்டு நடைபெற்ற அருணாசலப் பிரதேச சட்டமன்றத் தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார்.
# வாங்கலின் லோவாங்டாங்

## இதையும் காண்க

- அருணாசலப் பிரதேச சட்டமன்றம்
# விரார் மருத்துவமனை தீவிபத்து

**விரார் மருத்துவமனை தீவிபத்து** (*Virar hospital fire*) இந்தியாவின் மகாராட்டிர மாநிலத்திலுள்ள விரார் நகரத்தில் ஏற்பட்ட தீவிபத்தைக் குறிக்கிறது. 2021 ஆம் ஆண்டு ஏப்ரல் மாதம் 23 ஆம் தேதியன்று நிகழ்ந்த இத்தீவிபத்தில் 13 கோவிட்-19 நோயாளிகள் கொல்லப்பட்டனர்.
# விரார் மருத்துவமனை தீவிபத்து

## பின்னணி

கோவிட்-19 பெருந் தொற்றுநோயால் இந்தியா அப்போது மோசமாக பாதிக்கப்பட்டிருந்தது. நெரிசல் மற்றும் ஆக்சிசன் பற்றாக்குறை ஆகிய நெருக்கடிகள் அடிக்கடி ஏற்பட்ட பிரச்சனைகளில் அடங்கும். 2021 ஆம் ஆண்டு ஏப்ரல் 21 ஆம் தேதியன்று மகாராட்டிர மாநிலம் நாசிக்கில் உள்ள ஒரு மருத்துவமனையில் 24 கோவிட் நோயாளிகள் ஆக்சிசன் விநியோகம் தடைபட்டதால் இறந்தனர். 2021 ஆம் ஆண்டில், இந்தியாவில் மும்பை மற்றும் பருச்சிலும் மருத்துவமனைகளில் தீ விபத்து ஏற்பட்டது.
# விரார் மருத்துவமனை தீவிபத்து

## விபத்து

2021 ஆம் ஆண்டு ஏப்ரல் மாதம் 21 ஆம் தேதியன்று அதிகாலையில், இந்திய மாநிலமான மகாராட்டிராவில் மும்பைக்கு வடக்கே உள்ள விரார் நகரத்தில் உள்ள விசய் வல்லப் மருத்துவமனையின் தீவிர சிகிச்சைப் பிரிவில் தீ விபத்து ஏற்பட்டது. அந்த நேரத்தில் தீவிரச் சிகிச்சைப் பிரிவில் 17 நோயாளிகள் இருந்தனர். அவர்களில் 13 பேர் கொல்லப்பட்டனர்.
# முகுத் மணி அதிகாரி

**முகுத் மணி அதிகாரி** (*Mukut Mani Adhikari*) இந்தியாவைச் சேர்ந்த ஓர் அரசியல்வாதியாவார். பாரதிய சனதா கட்சியில் இவர் உறுப்பினராக உள்ளார். 2021 ஆம் ஆண்டு மே மாதம் நடைபெற்ற தேர்தலில் இவர் மேற்கு வங்க சட்டமன்ற உறுப்பினராக இராணாகாட்டு தெற்குத் தொகுதியிலிருந்து தேர்ந்தெடுக்கப்பட்டார். 2021 மேற்கு வங்க சட்டசபைத் தேர்தலில் அகில இந்திய திரிணாமுல் காங்கிரசு கட்சியின் பர்னாலி டே ராயை 16,515 வாக்குகள் வித்தியாசத்தில் வெற்றி பெற்றார்.
# மண்டியா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | கே. வி. சங்கரே கௌடா | இந்திய தேசிய காங்கிரஸ் |
| 1954**குறிப்பு** |  |  |